**Iktatószám: 338-14/2015.**

**Jegyzőkönyv**

**Sümegcsehi Községi Önkormányzat**

**Képviselő-testületének**

**2015. november 13. napján megtartott közmeghallgatásáról**

**Sümegcsehi Község Önkormányzat Polgármesterétől**

**8357 Sümegcsehi, Petőfi u. 1**

……………………………………..

………………………………

**MEGHÍVÓ**

Az Mötv. és az SZMSZ szerint a Képviselő-testület közmeghallgatását összehívom.

Közmeghallgatás időpontja: **2015. november 13.** (péntek) 18 óra

Helyszíne: **Sümegcsehi Falu és Kézműves ház**

**8357 Sümegcsehi, Kossuth u. 36.**

**Közmeghallgatás napirendje:**

**Napirendi pontok:**

1. **ZALAVÍZ tájékoztatója szennyvíz ügyben**

Előadó: Kuti József EU projekt koordinátor

1. **Hegybirtokossággal kapcsolatos tájékoztatás**

Előadó: Kovács Zsoltné hegybíró

1. **A településen történtekről közérdekű tájékoztatás**

Előadó: Sziva Erika polgármester

**4. Vegyes ügyek**

**Az ügyek fontosságára való tekintettel megjelenésére feltétlenül számítok.**

Sümegcsehi, 2015. november 9.

***Tisztelettel:***

***Sziva Erika***

***polgármester***

**JEGYZŐKÖNYV**

**Készült: Sümegcsehi Önkormányzat Képviselő-testületének 2015. november 13-án megtartott közmeghallgatásán**

**Kezdés: 18 óra Befejezés: 19 óra 45 perc**

**Az ülés helye:** **Sümegcsehi Falu és Kézműves ház 8357 Sümegcsehi, Kossuth u. 36.**

**Jelen vannak:** Sziva Erika polgármester

Borsi Károly alpolgármester

Gergely Irén képviselő

Pap Jánosné képviselő

Némethné Cserép Erzsébet képviselő

Bödör Endréné jegyző

**Meghívott:** Kuti József ZALAVÍZ Zrt.

**Lakosság részéről jelen van:** 39 fő

Sziva Erika polgármester: Köszönti a megjelenteket, és külön köszönti a ZALAVÍZ Zrt. képviselőjét Kuti József urat. Megállapítja, hogy a képviselő-testület határozatképes, 5 fő képviselő-testületi tag közül jelen van 5 fő.

**Napirendi javaslat:**

1. **ZALAVÍZ tájékoztatója szennyvíz ügyben**

Előadó: Kuti József EU projekt koordinátor

1. **Hegybirtokossággal kapcsolatos tájékoztatás**

Előadó: Kovács Zsoltné hegybíró

1. **A településen történtekről közérdekű tájékoztatás**

Előadó: Sziva Erika polgármester

**4. Vegyes ügyek**

Sziva Erika polgármester: Kérdezi a képviselő-testület tagjait, hogy a javasolt napirendekkel egyetértenek-e, illetve van-e valakinek plusz felvetése.

Sümegcsehi Község Önkormányzat Képviselő-testülete 5 igen szavazattal egyhangúlag elfogadja a napirendi javaslatot.

A polgármester tájékoztatja a jelenlévőket, hogy a mai napon a hegybíró jelezte, hogy betegség miatt nem tud részt venni az ülésen.

Amennyiben kérdés merül fel a napirendnél a jegyző fog válaszolni.

**NAPIRENDEK TÁRGYALÁSA:**

1. **ZALAVÍZ tájékoztatója szennyvíz ügyben**

Előadó: Kuti József EU projekt koordinátor

**Sziva Erika polgármester**: Felkéri Kuti Józsefet, tájékoztassa alakosságot a szennyvíz beruházás lehetőségéről.

**Kuti József EU projekt koordinátor**: A település lakossága amennyiben igényli, a szennyvíz rendszert ismerteti a lehetőségeket.

Három lehetőség közül lehet választani, az egyik a egyedi szennyvíztisztítók létesítése, amelyek üzemeltetése problémás. Elmondja az üzemeltetés veszélyeit. Ezt a módszert a ZALAVÍZ szakmailag nem támogatja.

A második lehetőség településenként külön –külön telep létesítése. Erre lesz pályázati támogatás max. 150 millió forint a VOP-ba 85 %-os támogatással. Ebből az összegből egy kisebb település Sénye Dötk tudják megvalósítani. A harmadik egy Óhíd központtal megvalósuló központi tisztító és abba vezetve a települések csatornáit. Erre társulást kell létrehozni, pályázati lehetőség lesz a KEHOP-nál 2000 lakos egyenérték felett 95%-os támogatással.

**Farkas Zsolt:** Megkérdezi végeztek-e gazdaságossági számításokat, mennyi lenne az egy lakásra jutó költség. A településen az utolsó felmérés szerint 57 %-os volt a lakossági igény.

**Kuti József :** A tervezésnél fajlagos költségek vannak, a tényleges bekerülési költségekről a közbeszerzés lefolytatása után beszélhetünk. A lakossági bekötések az első évben 80 % és az ötödik év végére el kell érni a 95 %-os rákötést.

**Gál János**: A 15%-os önerő a 150 milliónál lehet, hogy kevesebbe kerül mint a 95%-os támogatásnál az 5 %-os.

**Bödör Endréné jegyző**: A VOP-ban pályázható 150 milliós támogatásról és az azzal megvalósítható beruházásról Sümegcsehi esetében nem gondolkodhatunk, mert 150 millióból Sümegcsehin nem valósítható meg a beruházás.

**Kulcsár Attila**: Mennyibe kerülne a szennyvízszállítás

**Kristyán Csaba:** Miért kellene a Zalavíznek üzemeltetni a szennyvíztisztítót, miért nem üzemeltethetné az önkormányzat.

**Kuti József:** Nincs kötelezés arra, hogy csak a Zalavíz üzemeltetheti, de nem kap az önkormányzat üzemeltetési engedélyt, nincs jogosultsága jogszabály alapján. Az országban a korábbi 400 üzemeltetővel szemben 38 kapott engedélyt, de még ezt is szűkíteni fogják a tervek alapján.

**Fölföldi Tamás**: A harmadik variációt a KEHOP-t támogatom.

**Sziva Erika polgármester**: Megköszöni a Kuti József tájékoztatóját.

1. **Hegybirtokossággal kapcsolatos tájékoztatás**

Előadó: Kovács Zsoltné hegybíró

**Sziva Erika polgármester**:megkérdezi, van-e kérdés a napirendhez.

**Fekete Imréné**: Megkérdezi ki és miért döntött a hegyközségi csatlakozásról.

**Bödör Endréné jegyző**:2014. május 23-án döntött a falugyűlést követően a testület.

A falugyűlésre minden zártkerti ingatlantulajdonos meghívót kapott.

A hegyközségi és a Zalai Borvidékhez való csatlakozásról döntött, az ingatlantulajdonosok véleményét meghallgatva, és a többség támogatta a csatlakozást.

1. **A településen történtekről közérdekű tájékoztatás**

Előadó: Sziva Erika polgármester

**Sziva Erika polgármester**: Beszámolója a jegyzőkönyvhöz csatolva.

**Németi László**: Megkérdezi, folytatódik-e a mezőgazdasági utak rendbetétele.

**Sziva Erika polgármester**: Folytatjuk az önkormányzati utakon a munkát.

Megkérdezi, a szüreti felvonulás szombaton vagy vasárnap legyen a jövőbe, mert többen jelezték, jobb lenne szombaton.

Lakosságtól egyértelmű vélemény nem érkezett.

**Gál János**: A temetőben van egy 1800-as évekből egy síremlék Eke László tanítóé. A pedagógus sírját gondozzák az iskolások, de az ön kormányzat adjon virágot a sírra, amit ráültethetnek.

**Sziva Erika polgármester**: Az önkormányzat a virágot biztosítja a sírra. A hősök terén ki kell vágatni a fenyőfákat, a katasztrófavédelem elrendelt. Kéri alakosság ötleteit, milyen módon tegyék rendbe, vagy alakítsák ki a teret.

**Gál János**: Az önkormányzaton megtalálhatók a tervek elő kell venni.

**Cserép Gábor**: A temetőnél a parkolót kellene megoldani, mert nem lehet parkolni az autókkal. A templomnál is kellene az utat úgy kialakítani, hogy legyen egy körforgalom és fel lehetne menni a templomhoz.

**Sziva Erika polgármester:** Megvizsgáljuk a lehetőségét.

**Sziva Erika polgármester**: Más felvetés, kérdés nem lévén megköszöni a lakosságnak az aktív közreműködését. Megköszöni a képviselő-testület munkáját, és a Hivatal munkáját.

A közmeghallgatást 19 óra 45 perckor bezárja.

Kmf.

Sziva Erika Bödör Endréné

Polgármester Jegyző